CELEX: 62017CN0110
Language: et
Date: 2017-03-03 00:00:00
Title: Kohtuasi C-110/17: 3. märtsil 2017 esitatud hagi – Euroopa Komisjon versus Belgia Kuningriik

18.4.2017   
            
            
               ET
            
            
               Euroopa Liidu Teataja
            
            
               C 121/19
            
         3. märtsil 2017 esitatud hagi – Euroopa Komisjon versus Belgia Kuningriik
   (Kohtuasi C-110/17)
   (2017/C 121/27)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: W. Roels ja N. Gossement)
   
      Kostja: Belgia Kuningriik
   
      Hageja nõuded
   
   Euroopa Komisjon palub Üldkohtul:
   
               —
            
            
               tuvastada, et kuna Belgia Kuningriik on jätnud jõusse õigusnormid, mille kohaselt arvutatakse sellise kinnisasjaga seotud tulude arvestamisel, mida ei ole üürile antud või mis on antud üürile kas füüsilistele isikutele, kes seda ärilistel eesmärkidel ei kasuta, või juriidilistele isikutele, kes annavad selle kasutada füüsilistele isikutele isiklikul eesmärgil, maksustatav väärtus katastriüksuse väärtuse alusel nende kinnisasjade puhul, mis asuvad liikmesriigi territooriumil, ja tegeliku üürihinna alusel nende kinnisasjade puhul, mis asuvad välisriigis, siis on Belgia Kuningriik rikkunud kohustusi, mis tulenevad Euroopa Liidu toimimise lepingu artiklist 63 ja Euroopa Majanduspiirkonna lepingu artiklist 40, ning
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Komisjon väidab, et Belgia on rikkunud kohustusi, mis tulenevad ELTL artiklist 63 ja EMP lepingu artiklist 40.
   Kuigi Belgia on astunud samme rikkumise lõpetamiseks, leiab komisjon, et rikkumise olemasolu oli põhjendatud arvamuses esitatud kahekuulise tähtaja lõppemisel ehk 26. märtsil 2012 tõendatud.